कंपनी ने 1 अप्रैल से बढ़ाई सभी मॉडल की कीमतें, इनपुट कॉस्ट बढ़ने के कारण फैसला
Maruti Suzuki cars get expensive,  देश की सबसे बड़ी कार मेकर मारुति सुजुकी ने अपने सभी मॉडलों की कारों की कीमतों में 1 अप्रैल से इजाफा कर दिया है।
देश की सबसे बड़ी कार मेकर मारुति सुजुकी ने अपने सभी मॉडलों की कारों की कीमतों में 1 अप्रैल से इजाफा कर दिया है। प्राइस हाइक ऐसे समय में हुई है जब मारुति ने अपने गाड़ियों की बिक्री में गिरावट दर्ज की है। मारुति सुजुकी ने मार्च 2022 में 1,70,071 गाड़ियां बेची। ये मार्च 2021 में बिकी 1,70,395 यूनिट से कम है। कंपनी ने इससे पहले 16 जनवरी को सभी मॉडलों की एक्स-शोरूम कीमतों में 1.1% का इजाफा किया था।
कंपनी ने कहा, 'मॉडल में बढ़ोतरी का एस्टिमेटेड वेटेड एवरेज लगभग 0.8% है और इसका कैलकुलेशन दिल्ली की एक्स शोरूम कीमतों का इस्तेमाल करके किया गया है।' कंपनी ने बताया कि महंगाई और बदलते रेगुलेटरी नॉर्म्स के कारण दामों में इजाफा किया गया है। मारुति की पॉपुलर कारों में वैगन आर, बलेनो स्विफ्ट, डिजायर, एसप्रेसो और ऑल्टो शामिल हैं।
होंडा-टाटा पहले ही कर चुके दाम बढ़ाने की घोषणा
इससे पहले होंडा कार्स, टाटा मोटर्स, और हीरो मोटोकॉर्प जैसे ऑटो मैन्युफैक्चर्स ने भी अप्रैल से कीमतों में बढ़ोतरी की घोषणा की थी। 1 अप्रैल से, गाड़ियों में रियल-टाइम ड्राइविंग एमिशन लेवल्स की मॉनिटरिंग और हायर एमिशन स्टैंडर्ड का अनुपालन करने के लिए ऑनबोर्ड सेल्फ-डायगनोस्टिक डिवाइस अनिवार्य हो गया है। इसने भी कीमतों में बढ़ोतरी की है।
मारुति ने ऑल्टो 800 बंद की
इसी कारण मारुति सुजुकी इंडिया ने अपने एंट्री-लेवल मॉडल ऑल्टो 800 को बंद कर दिया, जो कि सबसे ज्यादा बिकने वाली हैचबैक में से एक है। कंपनी ने पाया कि बीएस6 फेज II नॉर्म्स को पूरा करने के लिए ऑल्टो को अपग्रेड करना वित्तीय रूप से अव्यावहारिक था।
ये खबर भी पढ़ें ...
अब नहीं मिलेगी मारुति की सबसे सस्ती कार: कंपनी ने बंद किया ऑल्टो 800 का प्रोडक्शन
मारुति सुजुकी इंडिया (MSI) ने अपनी सबसे पॉपुलर एंट्री लेवल कार ऑल्टो 800 (Alto 800) को बंद कर दिया है। कंपनी ने अभी कोई ऑफिशियल घोषणा नहीं की है, लेकिन इंडिया टुडे की रिपोर्ट में बताया गया है कि ऑटोमेकर कंपनी ने हैचबैक सेग्मेंट में सबसे ज्यादा बिकने वाली कार के प्रोडक्शन को रोक दिया है। अब एंट्री लेवल सेग्मेंट में मारुति के लाइनअप में ऑल्टो K10 मिलेगी। पूरी खबर पढ़ने के लिए यहां क्लिक करें...